

**Republika Hrvatska**

**Koprivničko – Križevačka županija**

**OSNOVNA ŠKOLA „BRAĆA RADIĆ KOPRIVNICA**

**OBRAZLOŽENJE PRIJEDLOGA POLUGODIŠNJEG IZVJEŠTAJA O IZVRŠENJU FINANCIJSKOG PLANA OSNOVNE ŠKOLE „BRAĆA RADIĆ“ KOPRIVNICA ZA 2025. GODINU**

**1. Sažetak djelokruga rada proračunskog korisnika**

Osnovna škola „Braća Radić“ MB: 3009556, OIB: 13567291238 ima predmet poslovanja – djelatnosti: odgoj i osnovno školovanje djece, osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima, organizacija aktivnosti djece u sklopu različitih udruga te učeničkih klubova i društava.

Nastava je organizirana u dvije smjene. Prva smjena počinje u 8:00 h i završava u 13:10 h dok druga smjena počinje u 13:15 h i završava u 18:25 h. Nastava, redovna, izborna, dopunska i dodatna izvodi se prema nastavnim planovima i programima koje je donijelo Ministarstvo znanosti, obrazovanja i mladih i Godišnjem planu i programu rada škole.

Matična škola u Koprivnici sagrađena je 1989. godine. Na kraju školske godine 2024./2025. nastavu je polazilo 758 učenika u 36 razrednih odjela. Školska zgrada u Starigradu sagrađena je 1954. godine, a nastavu je polazilo 60 učenika u 4 razredna odjela. Područna škola Bakovčica je darovnim ugovorom pripala našem Osnivaču Gradu Koprivnici u rujnu 2023. godine.

U Matičnoj školi rad se odvija u 25 učionica od kojih su 5 specijalizirane. Uz ove učionice nastava se odvija i u školskoj sportskoj dvorani, knjižnici i na sportskom igralištu. Područna škola Starigrad, na žalost, nema sportsku dvoranu ni odgovarajuće sportsko igralište.

Osnovna škola „Braća Radić“ na kraju šk. god. 2024./2025. broji 99 djelatnika, od toga 22 učitelja razredne nastave, 44 učitelja predmetne nastave, 4 stručna suradnika, 11 pomoćnika u nastavi i 2 stručno komunikacijska posrednika te 17 ostalih djelatnika, od toga su 4 učiteljice izvrsne savjetnice, 1 stručna suradnica izvrsna savjetnica, 4 učiteljice mentorice i 6 voditelja Županijskih stručnih vijeća (matematike, vjeronauka, engleskoga jezika, knjižnice, razredne nastave i ravnatelja.).

**2. Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo stalnim usavršavanjem učitelja, stručnih suradnika i ostali djelatnika (seminari, stručni skupovi, aktivi) i podizanje nastavnog standarda na višu razinu, poticanjem učenika na izražavanje kreativnosti, talenata i sposobnosti prema interesima, razvijanje navike cjeloživotnog učenja, usvajanje zdravih navika preko zdravstvenog odgoja, pozitivnih stavova u odgoju mlade ličnosti kroz građanski odgoj tj. razvoj kompletne mlade osobe razvijenim samopoštovanjem i poštovanjem drugih.

Financijskim planom sredstva su planirana za provođenje programa 3002 Osnovni program osnovnoškolskog odgoja i obrazovanja, 3003 Dodatni program odgoja i obrazovanja, 3015 Socijalni program i 9000 COP.

**3. Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje planove (Školski kurikulum i Godišnji plan i program rada škole) prema planu i programu koje je donijelo Ministarstvo znanosti i obrazovanja. Također, planovi se donose za školsku godinu, a ne za fiskalnu što je uzrok mogućim odstupanjima u izvršenju financijskih planova.

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16 i 114/22),
* Pravilnik o proračunskim klasifikacijama (NN broj 4/24), Pravilnik o proračunskom računovodstvu i računskom planu (NN broj158/23 i154/2024), Pravilnik o planiranju u sustavu proračuna (NN broj 1/24)
* Pravilnik o financijskom izvještavanju u proračunskom računovodstvu (NN broj 37/22, 52/25)
* [Pravilnik o provedbi Nacionalne strategije za provedbu Školske sheme voća i povrća te mlijeka i mliječnih proizvoda od školske godine 2023./2024. do školske godine 2028./2029. (NN broj 81/23, 40/24)](https://narodne-novine.nn.hr/clanci/sluzbeni/2023_07_81_1282.html)
* Odluka o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2024./2025. (NN 92/24
* Godišnji plan i program rada škole za školsku godinu 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2024./2025.

**OPĆI DIO**

**PRIHODI I PRIMICI**

|  |  |  |  |  |
| --- | --- | --- | --- | --- |
| **Skupina** | **VRSTA PRIHODA** | **Plan za 2025. godinu** | **Ostvarenje/EUR**  **01.01.-30.6.2025.** | **Indeks** |
| **63** | Pomoći iz inozemstva i od subjekata unutar općeg proračuna | 3.220.456,00 | 1.499.304,38 | 47 |
| **65** | Prihodi od upravnih i administrativnih pristojbi, pristojbi po posebnim propisima i naknadama | 17.600,00 | 1.646,96 | 9 |
| **66** | Prihodi od prodaje proizvoda i robe te pruženih usluga, prihodi od donacija | 9.816,00 | 7.347,12 | 75 |
| **67** | Prihodi iz nadležnog proračuna i od HZZO-a temeljem ugovornih obveza | 846.709,00 | 271.880,39 | 32 |
| **68** | Kazne, upravne mjere i ostali prihodi | 0,00 | 150,00 | 0 |
| **72** | Prihodi od prodaje proizvedene dug. imovine | 98,00 | 0,00 | 0 |
|  | **UKUPNO:** | **4.094.679,00** | **1.780.328,85** | **43** |

Kao što se vidi iz gore navedene tablice prihoda/primitaka, manji indeks od 9 u odnosu na planima skupina **65 Prihodi od upravnih i administrativnih pristojbi, pristojbi po posebnim propisima i naknadama** na koje knjižimo prihode od roditelja za popravke tableta, oštećene/nevraćene udžbenike, za školsku kuhinju (iz 2022. godine i ranije), odlaske na izlete, kotizacije za natjecanja učenika te prihode za osiguranje učenika i majice za učenike koji će biti realizirani s početkom nove školske godine 2025./2026.. Skupina **67 Prihodi iz nadležnog proračuna i od HZZO-a temeljem ugovornih obveza** ima indeks 32 jer će nabava rekonstrukcija sanitarija i garderoba uz dvoranu (oko 200.000,00 EUR) biti knjižena u drugom polugodištu kad završe radovi. Skupina **63 Pomoći iz inozemstva i od subjekata unutar općeg proračuna** bilježi indeks 47, a na nju knjižimo prihod za školsku kuhinju, ŽSV-e, udžbenike, natjecanja, a najveći dio se odnosi na plaće i materijalna prava zaposlenika. Ostatak te skupine će se realizirati u drugom polugodištu godine. Skupina **66 Prihodi od prodaje proizvoda i robe te pruženih usluga, prihodi od donacija** bilježi indeks 75, jer smo s 1.1.2025. povećali zakupninu za najam samoposlužnih aparata sa 53,00 na 100,00 EUR i ostvarili smo veće prihode od prodaje starih baterija od planiranih. **Skupina 68 Kazne, upravne mjere i ostali prihodi** bilježi stanje od 150,00 EUR, a plan je 0,00 EUR, jer smo uspjeli naplatiti dio ovrha za školsku kuhinju pa smo time naplatili i javnobilježničke troškove koje smo sada knjižili na ostale prihode. **Skupina 72 Prihodi od prodaje proizvedene dug. imovine** bilježi indeks 0 jer nam MK svake godine uplaćuje ukupni iznos za prihod od prodaje stanova na kojemu postoji stanarsko pravo tek u prosincu.

**Obrazloženje izvršenja planiranih prihoda i primitaka po odjeljcima u razdoblju siječanj-lipanj 2025. godine:**

**Odjeljak 6361Tekuće pomoći proračunskim korisnicima iz proračuna koji im nije nadležan**  ima ostvarenje od 1.435.472,83 EUR te ima indeks 111 u odnosu na isto razdoblje prošle godine. Najveći razlog tomu je nova *Uredba o nazivima radnih mjesta, uvjetima za raspored i koeficijentima za obračun plaće u javnim službama* s kojom se svim zaposlenicima povećala osnovna plaća, a koja je u primjeni od 01.03.2024. godine.

**Odjeljak 6362Kapitalne pomoći proračunskim korisnicima iz proračuna koji im nije nadležan** iznosi 0,00 EUR, a prošle godine smo imali dodatnu narudžbu udžbenika za novoupisane učenike te je stanje bilo 78,08 EUR

**Odjeljak 6391** **Tekući prijenosi između proračunskih korisnika istog proračuna** bilježi ostvarenje od 16.611,27 EUR i indeks na više u odnosu na isto razdoblje prošle godine te iznosi 270 zbog toga što smo knjižili prihode za Školsku shemu voća i mlijeka u školskoj godini 2024./2025. što nije bio slučaj u istom razdoblju prošle godine. Također se povećala plaća pomoćnicima u nastavi prema novom Pravilniku o pomoćnicima u nastavi i stručnim komunikacijskim posrednicima (NN85/2024) – bruto satnica je porasla sa 5,77 EUR na 7,50 EUR..

**Odjeljak 6393** **Tekući prijenosi između proračunskih korisnika istog proračuna temeljem EU sredstava** uključuju sredstva nacionalnog sufinanciranja pomoćnika u nastavi po ODJEKU VII, bilježi stanje od 47.220,28 EUR te veći indeks od 154 u odnosu na isto razdoblje prošle godine jer se povećala bruto satnica pomoćnicima u nastavi sa 5,77 EUR na 7,50 EUR, a prema novom Pravilniku o pomoćnicima u nastavi i stručnim komunikacijskim posrednicima (NN85/2024).

**Odjeljak 6526 Ostali nespomenuti prihodi** na koji knjižimo prihode od školske kuhinje (za račune izdane 2022. godine), zatim prihode za osiguranje učenika, oštećene/nevraćene udžbenike, školske majice i popravke tableta, bilježe indeks od 44 i ostvarenje od 1.646,96 EUR. Najveći razlog smanjenja u odnosu na isto razdoblje prošle godine je zato što smo u 2024. godini troškove međuopćinskog natjecanja u futsalu naplaćivali od drugih škola (kao prihod za posebne namjene), dok se ove godine ono financira od strane ŠŠS KC-KŽ županije(nenadležnog proračuna). Isto tako je u 2024. godini bilo više plaćenih popravaka oštećene imovine od strane roditelja (tableti, vrata na WC-u) te je bilo više uplata roditelja za terenske nastave.

**Odjeljak 6614 Prihodi od prodaje proizvoda i robe** koji obuhvaća prihod od prodaje starog papira, željeza i struje HEP-u, bilježi stanje od 1.668,71 EUR te indeks od 1458 u odnosu na 2024. godinu najviše zbog ostvarenog prihoda od prodaje viška električne energije HEP-u te prodane veće količine starih baterija.

**Odjeljak 6615 Prihodi od pruženih usluga** koji obuhvaća prihod od najma stanova, zakup poslovnog prostora za iznajmljivanje samoposlužnih aparata te prihod od prijevoza hrane u PŠ Jagnjedovec, ima indeks 114. Ostvarenje na dan 30.06.2025. godine je 3.618,41 EUR, a povećanje je jer smo u 2025. godini povećali iznos zakupa poslovnog prostora sa 53,09 EUR na 100,00 EUR te smo više naplatili dospjelih potraživanja.

**Odjeljak 6631 Tekuće donacije** bilježi stanje od 200,00 EUR i indeks 3 jer smo u 2024. godini jednom tjedno primali donaciju voća iz Kauflanda, a ove godine smo primili samo donaciju za organizaciju Dana škole jer nismo prošli na Kauflandovom natječaju *„Kaufland škola voća i povrća“.*

**Odjeljak 6632 Kapitalne donacije** bilježi stanje od 1.860,00 EUR i indeks 372, jer smo ove godine osim donacije od Adriatic odiguranja primili i donaciju od Hrvatskog filmskog saveza po provedenom natječaju.

**Odjeljak 6711** **Prihodi iz nadležnog proračuna za financiranje rashoda poslovanja** bilježi indeks od 118, a obuhvaća prihode primljene za redovno poslovanje škole iz decentraliziranih i gradskih sredstava. Indeks je veći zbog povećanja plaće pomoćnika u nastavi jer se njihova bruto satnica povećala sa 5,77 EUR na 7,50 EUR. Također povećanje je i zato što su u 2025. godini narasli troškovi prijevoza učenika i energije, a imali smo i za podmiriti u 2025. godini duplo veći metodološki manjak nego u 2024. godini. Ostvarenje je u iznosu od 271.777,38 EUR.

**Odjeljak 6712** **Prihodi iz nadležnog proračuna za financiranje rashoda za nabavu nefinancijske imovine** ima ostvarenje od 103,01 EUR te bilježi pad indeksa na 1 jer smo prošle godine knjižili prihod za priključak mreže na distribucijsku mrežu u MŠ u iznosu od 1.981,53 EUR, a ove godine smo knjižili prihod za priključak mreže na distribucijsku mrežu u PŠ Starigrad u iznosu od 103,01 EUR. Također je u 2024. godini u istom razdoblju završena nabava namještaja te je knjižen za to prihod, a ove godine pokrećemo nabavu namještaja nakon I. Izmjena Financijskog plana, u drugom polugodištu godine.

**Odjeljak 6831 Ostali prihodi** imaju ostvarenje od 150,00 EUR u odnosu na 2024. godinu kad je stanje bilo 0,00 EUR jer smo u 2025. godini naplatili dio ovrha za školsku kuhinju te smo naplatili i trošak javnog bilježnika koji smo imali kod pokretanja ovrhe i taj prihod smo knjižili na ostale prihode.

**RASHODI I IZDACI**

|  |  |  |  |  |
| --- | --- | --- | --- | --- |
| **Skupina** | **VRSTA RASHODA** | **Plan za 2025. godinu** | **Ostvarenje/EUR**  **01.01.-30.6.2025.** | **Indeks** |
| **31** | Rashodi za zaposlene | 2.971.936,00 | 1.603.259,61 | 54 |
| **32** | Materijalni rashodi | 665.714,00 | 347.695,53 | 52 |
| **34** | Financijski rashodi | 0,00 | 0,13 | 0 |
| **37** | Naknade građanima i kućanstvima na temelju osiguranja i druge naknade | 38.000,00 | 10,37 | 0 |
| **38** | Ostali rashodi | 0,00 | 1.777,50 | 0 |
| **42** | Rashodi za nabavu proizvedene dugotrajne imovine | 18.724,00 | 3.314,45 | 18 |
| **45** | Rashodi za dodatna ulaganja na nefinancijskoj imovini | 350.000,00 | 103,01 | 0 |
|  | **UKUPNO:** | **4.044.374,00** | **1.956.160,60** | **48** |

Kao što se vidi iz gore navedene tablice rashoda/izdataka, indekse u izvršenju nemaju:

* **34 Financijski rashodi** koji su izvršeni u iznosu od 0,13 EUR za plaćanje bankarske naknade
* **37 Naknade građanima i kućanstvima na temelju osiguranja i druge naknade** koja će biti realizirana u drugoj polovici godine kada se isporuče udžbenici za učenike škole.
* **38 Ostali rashodi** koji su izvršeni, ali je plan bio nula i s I. Izmjenama će se plan povećati za realizaciju. Rashodi su knjiženi za menstrualne potrepštine za djevojčice koja sredstva smo dobili od MROPS-a.
* **45 Rashodi za dodatna ulaganja na nefinancijskoj imovini** koji će se realizirati kada bude izvršena rekonstrukcija sanitarija i garderoba uz dvoranu.

Malu realizaciju ima skupina:

* **42 Rashodi za nabavu proizvedene dugotrajne imovine** (indeks 18) koja će se realizirati u drugom polugodištu godine kad bude realizirana nabava namještaja te nabava udžbenika.

Ostatak skupine **31 Rashodi za zaposlene** i **32 Materijalni rashodi** će se realizirati u drugoj polovici godine.

**Obrazloženje izvršenja planiranih rashoda i izdataka po odjeljcima u razdoblju 01.01.-30.06.2025. godine**:

Uvođenjem nove *Uredbe o nazivima radnih mjesta, uvjetima za raspored i koeficijentima za obračun plaće u javnim službama*, koja je u primjeni od 01.03.2024. godine, a s kojom se svim zaposlenicima povećala osnovna plaća, povećali su se u odnosu na isto razdoblje prošle godine indeksi na odjeljcima **3111** Plaće za redovan rad (indeks 130), **3113** Plaće za prekovremeni rad (indeks 142), **3114** Plaće za posebne uvjete rada (indeks 140), **3132** Doprinosi za ZO (indeks 131).

Odjeljak **3211** Službena putovanja imaju pad indeksa na 80 i realizaciju od 8.602,77 EUR zbog manjeg odlaska zaposlenika na službena putovanja u odnosu na isto razdoblje prošle godine.

Odjeljak **3212** Naknade za prijevoz, za rad na terenu i odvojeni život bilježe rast indeksa na 114 i realizaciju od 18.829,14 EUR jer u 2025. godini imamo nešto veće troškove prijevoza za pomoćnike u nastavi, a i u novom Temeljnom kolektivnom ugovoru postoji pravo za starije od 58 godina s kojim im se priznaje prijevoz i za udaljenost manju od 2 km.

Odjeljak **3213** Stručno usavršavanje zaposlenika bilježi rast indeksa na 203 i ostvarenje od 1.523,47 EUR jer smo u 2025. godini osim redovnog usavršavanja zaposlenika imali trošak osposobljavanja stručno komunikacijske posrednice u iznosu od 609,86 EUR za koju nismo dobili vaučer kao za ostale pomoćnike u nastavi.

Odjeljak **3221** Uredski materijal i ostali materijalni rashodi imaju ostvarenje od 11.242,85 EUR te bilježe pad indeksa na 74 zbog manje nabavljenih sredstava za čišćenje i higijenskog materijala.

Odjeljak **3224** Materijal i dijelovi za tekuće i investicijsko održavanje bilježi ostvarenje od 1.950,55 EUR te rast indeksa na 140 zbog veće potrebe za popravcima i kupovinom materijala za isto.

Odjeljak **3225** Sitni inventar ostvaren je u iznosu od 2.556,69 EUR te ima veći indeks od 355 jer smo 2025. godine kupili mobitele za djelatnike škole što je bio veći izdatak.

Odjeljak **3227** Službena, radna i zaštitna odjeća i obuća bilježi ostvarenje od 948,20 EUR te pad indeksa na 58 jer smo u istom razdoblju 2024. godine nabavljali radnu odjeću spremačicama i kuharima, a prema Pravilniku nabave službene i zaštitne odjeće i obuće, a 2025. godine smo nabavljali samo obuću što je bio manji trošak.

Odjeljak **3231** Usluge telefona, pošte i prijevoza ima ostvarenje od 126.836,06 EUR i bilježi indeks od 109 jer je povećana cijena prijevoza učenika prema novom ugovoru sklopljenom s dobavljačem za školsku godinu 2024./2025..

Odjeljak **3232** Usluge tekućeg i investicijskog održavanja ostvarene su u iznosu od 8.899,54 EUR te je rast indeksa na 192 zato što smo u 2025. godini imali trošak zamjene filtera na rekuperatorima i klima komorama te servis svih klima uređaja, a u 2024. godini nismo mijenjali filtere, a servis klima uređaja smo napravili u drugom polugodištu godine.

Odjeljak **3236** Zdravstvene i veterinarske usluge su ostvarene u iznosu od 4.435,80 EUR i bilježe rast indeksa na 195 jer je veći broj djelatnika iskoristio svoje pravo na sistematski pregled.

Odjeljak **3237** Intelektualne i osobne usluge na koje većinom knjižimo ugovore o djelu za predavače na ŽSV-ima, troškove povjerenstva za županijska natjecanja te uslugu procjene nekretnina, imaju ostvarenje u iznosu od 1.296,37 EUR i bilježe rast indeksa na 191 najvećim dijelom jer smo u 2025. godini na taj odjeljak knjižili veće troškove, a to su procjena zemljišta u Koprivničkom Ivancu koje je u vlasništvu škole te elaborat sigurnosne procjene zaštite objekta.

Odjeljak **3238** Računalne usluge bilježe ostvarenje od 2.160,60 EUR i manji indeks od 78 jer smo uz tekuće troškove održavanja programa i vođenja e-računa u 2024. godini morali nadoplatiti 700,00 EUR za nadogradnju informacijskog sustava zbog uvođenja praćenja transparentnosti proračuna.

Odjeljak **3292** Premije osiguranja ostvarene su u iznosu od 413,09 EUR i bilježe pad indeksa na 39 jer je jedna rata više za osiguranje imovine knjižena u istom razdoblju 2024. godine.

Odjeljak **3293** Reprezentacija je ostvarena u iznosu od 1.005,06 EUR i bilježi rast indeksa na 152 jer smo imali više ugošćavanja u školi u odnosu na isto razdoblje 2024. godine.

Odjeljak **3294** Članarine i norme su ostvarene u iznosu od 150,00 EUR te bilježe rast indeksa na 113 zbog povećanja članarine za HUROŠ.

Odjeljak **3295** Pristojbe i naknade su ostvarene u iznosu od 753,98 EUR i imaju pad indeksa na 85. Prošle godine u istom razdoblju smo uz HRT pristojbu imali troškove javnih bilježnika zbog pokretanja ovrha nad dužnicima za školsku kuhinju.

Odjeljak **3296** Troškovi sudskih postupaka bilježe stanje 0,00 EUR u odnosu na 2024. godinu kad je stanje iznosilo 453,13 EUR jer smo prošle godine isplaćivali sudsku tužbu zaposlenici škole.

Odjeljak **3299** Ostali nespomenuti rashodi poslovanja ostvareni su u iznosu od 1.509,09 EUR te bilježe manji indeks od 61,0 jer smo u 2024. godini na taj konto knjižili troškove prehrane i prijevoza na međuopćinsko natjecanje u futsalu dok smo ove godine taj trošak raščlanili na konta namirnica i prijevoza.

Odjeljak **3431** Bankarske usluge i usluge platnog prometa bilježe stanje od 0,13 EUR u odnosu na 2024. godinu kad je stanje bilo 0,00 EUR jer smo 2025. godine imali trošak bankarske naknade za nabavu Wordwall licenci.

Odjeljak **3433** Zatezne kamate nemaju stanje, za razliku na isto razdoblje prošle godine kad smo isplatili sudsku tužbu pa su obračunate zatezne kamate u iznosu od 357,36 EUR.

Odjeljak **3722** Naknade građanima i kućanstvima u naravi su ostvarene u iznosu od 10,37 EUR i imaju indeks 5 jer smo 2024. godine nabavljali više dodatnih udžbenika za novoupisane učenike.

Odjeljak **3812** Tekuće donacije u naravi su ostvarene u iznosu od 1.777,50 EUR za kupovinu menstrualnih potrepština za djevojčice. U 2024. godini je ta nabava realizirana u drugom polugodištu godine.

Odjeljak **4221** uredska oprema i namještaj bilježi stanje od 2.900,00 EUR s indeksom 32 jer smo 2024. godine realizirali nabavu namještaja u prvom polugodištu. Ove godine su nabavljeni samo fotoaparat i 3D printer iz dobivenih namjenskih sredstava, a nabava namještaja će biti realizirana u drugoj polovici godine.

Odjeljak **4511** Dodatna ulaganja na građevinskim objektimaima realizacijuod 103,01 EUR, a odnosi se na priključak građevine na elektroenergetsku distribucijsku mrežu za PŠ Starigrad, a u svrhu postavljanja solarnih kolektora, dok smo prošle godine taj trošak za MŠ imali u iznosu od 1.981,53 EUR.

**REZULTAT POSLOVANJA**

Ukupno ostvareni prihodi i primici u prvom polugodištu 2025. godine iznose 1.780.328,85 EUR, dok su u istom razdoblju prošle godine iznosili 1.580.267,16 EUR što je više ove godine za 200.061,69 EUR.

Ukupno ostvareni rashodi u prvom polugodištu 2025. godine 1.956.160,60 EUR, dok su u istom periodu prošle godine iznosili 1.581.250,01 EUR što je više ove godine za 374.910,59 EUR.

Manjak prihoda poslovanja - preneseni se mijenjao po Odluci o raspodjeli rezultata od 13.03.2025. godine te iznosi -67.817,29 EUR. Višak prihoda od nefinancijske imovine - preneseni se mijenjao po Odluci o raspodjeli rezultata od 13.03.2025. godine te iznosi 602,22 EUR. Znači da je ukupni preneseni rezultat poslovanja iz 2024. godine -67.215,07 EUR.

Tabelarni prikaz utvrđenog rezultata prikazan je u nastavku:

|  |  |  |  |  |
| --- | --- | --- | --- | --- |
| **Preneseni rezultat iz 2024. godine** | **Prihodi 6/2025** | **Rashodi 6/2025** | **Rezultat 6/2025** | **Ukupni rezultat na dan 30.6.2025.** |
| **-67.215,07** | **1.780.328,85** | **1.956.160,60** | **-175.831,75** | **-243.046,82** |

Tabelarni prikaz utvrđenog rezultata po izvorima financiranja:

|  |  |  |
| --- | --- | --- |
| **Izvor** | **Naziv izvora** | **Manjak/višak** |
| 1 | Opći prihodi i primici | -44.426,57 |
| 3 | Vlastiti prihodi | 3.245,42 |
| 4 | Prihodi za posebne namjene | 248,00 |
| 5 | Pomoći | -26.884,14 |
| 6 | Donacije | 500,00 |
| 7 | Prihodi od prodaje ili zamjene NFI | 102,22 |
|  | **Ukupno preneseni rezultat:** | **-67.215,07** |

Preneseni rezultat iz 2023. godine iznosio je -45.011,44 EUR, a preneseni rezultat za 2024. godinu iznosi 67.215,07 EUR s indeksom 149 jer je za 2024. godinu ostalo više neplaćenih računa (iz izvora 1) u odnosu na 2023.godinu (tzv. metodološki manjak).

KLASA:400/04/25-01/8

URBROJ: 2137-30-25-2

Koprivnica, 24.07.2025.

Obrazloženje izradila:RAVNATELJ ŠKOLE:

Andreja Eršetić Krešo Grgac, prof.

Voditeljica računovodstva

PREDSJEDNICA ŠKOLSKOG ODBORA:

Renata Blažinec, mag. prim. educ.